Drakonidai
Drakonidai – meteorų srautas, kasmet matomas spalio 9–10 dienomis. Drakonidai susiję su 6,6 m. periodo Giacobini ir Zinner kometa. Taip pavadinti dėl to, kad šio meteorų srauto radiantas yra Slibino (Draco) žvaigždyne (į šiaurę nuo β Dra žvaigždės). Drakonidai geriausiai matomi anksti vakare, nusileidus Saulei. Savo intensyvumu išsiskyrė 1933, 1946 ir 1998 m. drakonidų srautai. 1933 bei 1946 m. stebėtojai per valandą matė tūkstančius meteorų. Drakonidai intensyvūs buvo ir 2011 m., kai per valandą buvo matoma šimtai meteorų.